text: [{"text_idx": "#000001", "text": "35-a\u0301ra gamla argentinska stj\u00f8rnan kunngj\u00f8rdi i\u0301 gja\u0301rkv\u00f8ldi\u00f0, at framti\u0301\u00f0 hansara liggur i\u0301 USA - i\u0301 felagnum hja\u0301 David Beckham."}, {"text_idx": "#000002", "text": "Lionel Messi gj\u00f8rdist i\u0301 fj\u00f8r endliga heimsmeistari eftir fra\u0301li\u0301kt avrik i\u0301 Katar. Argentinski gandakallurin vann eisini FIFA hei\u00f0urin sum heimsins besti sp\u00e6lari (Mynd: EPA)"}, {"text_idx": "#000003", "text": "Hann hevur sp\u00e6lt alla hesa \u00f8ldina i\u0301 evropeiskum fo\u0301tbo\u0301lti. Fyrst i\u0301 ungdo\u0301msdeildini hja\u0301 Barcelona, si\u0301\u00f0ani i\u0301 vaksnamannadeildini, har la\u0301gvaksni ma\u00f0urin bergto\u0301k \u00f8ll, og si\u0301\u00f0stu tvey a\u0301rini i\u0301 PSG.Ta\u00f0 gj\u00f8rdist ikki talan um naka\u00f0 sto\u0301rt \u00e6vinty\u0301r hja\u0301 Lionel Messi i\u0301 Fraklandi, og nu\u0301 sa\u0301ttma\u0301li hansara vi\u00f0 PSG gongur u\u0301t er greitt, at hann ikki vendir aftur til Barcelona. Ors\u00f8kin er tann sama, sum hon var, ta\u0301 hann fo\u0301r u\u0301r FC Barcelona: Katalanska felagi\u00f0 hev\u00f0i ikki ra\u0301\u00f0 til hann, og og no\u0301gv o\u0301vissa var\u00f0 kny\u0301tt at hesum.Messi fer heldur ikki til Al Hilal i\u0301 Saudiarabia, sum bjo\u0301\u00f0a\u00f0i 35-a\u0301ra argentinanum ein s\u00f8guligan sto\u0301ran sa\u0301ttma\u0301la. Um ta\u00f0 hev\u00f0i veri\u00f0 ein spurningur um pening, so hev\u00f0i eg kanska fari\u00f0 har, var ein av u\u0301tsagnunum hja\u0301 Messi i\u0301 gja\u0301rkv\u00f8ldi\u00f0. Ein onnur var, at ta\u00f0 ikki hev\u00f0i veri\u00f0 r\u00e6ttvi\u0301st mo\u0301tvegis Barcelona ella nu\u0301verandi sp\u00e6larum i\u0301 felagnum, um hann vendi aftur: Ney\u00f0ugt hev\u00f0i veri\u00f0 hja\u0301 Barca at selja fyri no\u0301gvan pening og l\u00e6kka l\u00f8nir, um ta\u00f0 skuldi eydnast.I\u0301sta\u00f0in fyri ta\u00f0 og i\u0301sta\u00f0in fyri at kappast vi\u00f0 Cristiano Ronaldo og Karim Benzema i\u0301 Mi\u00f0eystri, fer heimsmeistarin - og ein av heimasins allarbestu sp\u00e6larum - til USA. Sp\u00e6larin kunngj\u00f8rdi i\u0301 gja\u0301rkv\u00f8ldi\u00f0, at n\u00e6sta felag hansara ver\u00f0ur Inter Miami, sum sp\u00e6lir i\u0301 MLS. Alt er ikki 100 prosent uppa\u0301 pla\u0301ss var\u00f0 sta\u00f0fest, men ta\u00f0 er hetta, i\u00f0 Lionel Messi hevur valt. Harvi\u00f0 skal hann sp\u00e6la fyri felagi\u00f0, sum David Beckham eigur sto\u0301ran part i\u0301."}, {"text_idx": "#000007", "text": "U21-landsli\u00f0i\u00f0 so at siga o\u0301broytt"}, {"text_idx": "#000008", "text": "13 ny\u0301ggir venjarar fingi\u00f0 pro\u0301gv"}]